बिहिया की द्रौपदी के बारे में बताया जाता है कि वह कथित तौर पर आर्केस्ट्रा की गायिका थी और यह भी कहा जाता है कि बिहिया के जिस मोहल्ले में वह रहती थी उसे उस कस्बे का छोटा सा रेड लाइट एरिया कहा जाता था. और वहां जिस्मफरोशी का धंधा होता था. वह औरत जो अधेड़ थी अब शायद उस कोठे की संचालिका होगी. सच्चाई जो भी हो, मगर इतना सच है कि प्रेम के लिए वह औरत किसी एक पुरुष पर निर्भर नहीं रही होगी, जैसी सभ्य समाज की रीत रही है. मगर वह पंच कन्या नहीं थी, वह बिहिया वालों के लिए रंडी थी. उसकी वजह से उस मोहल्ले का माहौल खराब हो रहा था और लोग कहें न कहें, मगर आम राय यह जरूर रही होगी कि इन्हें किसी बहाने से इस मोहल्ले से भगाया जाये.